Toshkent shahrining Chilonzor tumani, Chilonzor ko‘chasi Muqimiy ko‘chasi bilan kesishgan joyidan Gagarin haykaligacha bo‘lgan qismi avtomobillar harakati uchun yopiladi. Toshkent shahar transport boshqarmasi axborot xizmati xabariga ko‘ra, bu yerda yo‘l qurilishi ishlari olib borilishi rejalashtirilgan. Qayd etilishicha, yo‘l ta’mirlash-qurilish ishlari 2022 yil 28 iyuldan boshlanadi. Bu davrda haydovchilar Chilonzor tumani Arnasoy ko‘chasidan foydalanishi mumkin bo‘ladi.